Steeven Langil. Stiven Langil () 1988-yil 4-martada Martinikada tugʻilgan. Stiven Langil Martinik futbolchisi, „Retberi“ klubi va Martinika terma jamoasining hujumkor yarim himoyachisi. Jamoalardagi faoliyati. Stiven Langil 1988-yil 4-martda Martinikaning Fort-de-Frans shahrida tug‘ilgan, lekin Le Morn Rujda o‘sgan. Keyinchalik uning oilasi Monpelye shahriga koʻchib oʻtishgan. 2004-yildan buyon Stiven Langil „Nim Olimpik“ klubi akademiyasida tahsil olgan. U 2006-yilda asosiy tarkibga ko‘tarilgan va Fransiya uchinchi divizionida 11 o‘yinda maydonga tushib, ikkita gol urgan. Mavsum tugagach, Stiven Langil Oserga koʻchib oʻtgan. 2007/08-yilgi mavsumda u dubl uchun oʻynadi, shundan soʻng u asosiy jamoaga eʼlon qilingan va Fransiya chempionatida 2008-yilning 19-oktabrida „Renn“ga qarshi uy uchrashuvida debyut qilgan. Stiven Langil 2008/09-yilgi mavsumda 13 ta oʻyinda maydonga tushgan va 2009-yilning yozida Liga 2ning „Kan“ klubiga ijaraga berilgan. 2009-yil 10-avgustda Stiven Langil „Nant“ga qarshi oʻyinda klub uchun debyut qildi. Bu jamoada u mavsum davomida 9 ta gol urdi va klubning birinchi oʻrinni egallashi va chempionlikka chiqishiga yordam berdi. 2010-yilning yozida Stiven Langil Oserga qaytdi. 2010-yil 3-noyabr kuni Chempionlar ligasining 2010/11-yilgi mavsumi guruh bosqichida Gollandiyaning „Ayaks“ jamoasiga qarshi o‘yin yakunida gol urib, jamoasiga 2:1 hisobida g‘alaba keltirdi. Biroq Stiven Langil yana jamoada oʻz oʻrnini topa olmadi va shuning uchun 2010/11-yilgi mavsumning ikkinchi yarmini „Valenciennes“da ijarada oʻtkazdi va 2011/2012-yilgi mavsumda ham „Sedan“ safida ijara asosida oʻynadi. Terma jamoadagi faoliyati. 2009-yilda Stiven Langil Fransiya yoshlar terma jamoasiga jalb qilingan. Yoshlar miqyosida esa 2 ta rasmiy uchrashuvda maydonga tushgan. 2016-yil 23-mart kuni Stiven Langil Martinika terma jamoasi tarkibida 2017-yilgi Karib dengizi kubogi saralash o‘yinida Britaniya Virjiniya orollariga qarshi o‘yinda debyut qildi va bu o‘yinda terma jamoadagi ilk golini kiritdi. Keyingi yili terma jamoa tarkibida Stiven Langil KONKAKAF 2017 Oltin Kubogi ishtirokchisi boʻldi, u yerda terma jamoaning uchta oʻyinida qatnashdi va Nikaragua bilan uchrashuvda gol urdi.